Temeljem članka 2. i 48. Zakona o predškolskom odgoju i obrazovanju (NN, broj: 10/97, 107/07 i 94/13), članka 141. I 143. Zakona o odgoju i obrazovanju i srednjoj školi (NN broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13), članka 1. I 9.a Zakona o financiranju javnih potreba u kulturi (NN, broj: 47/90 27/93 i 38/09), članka 20. Zakona o tehničkoj kulturi (NN, broj: 76/93, 11/99 i 38/09), članka 74. i 76. Zakona o sportu (NN, broj: 71/06, 150/08, 124/10, 124/11, 86/12 i 94/13), članka 4. i 9. Zakona o zdravstvenoj zaštiti (NN, broj: 150/08, 155/0971/10, 139/10, 22/11, 84/11, 154/11, 12/12, 35/12, 70/12, 144/12, 82/13, 159/13 i 22/14) članka 32. i 33. Zakona o udrugama (NN, broj: 74/14), članka 32. Zakona o proračunu (NN broj: 87/08 i 136/12), Jedinstveni upravni odjel Općine Gračac objavljuje :

**P O Z I V**

**za predlaganje programa javnih potreba u području društvenih djelatnosti**

**Općine Gračac za 2016. godinu**

**I.**

Javne potrebe u području društvenih djelatnosti Općine Gračac za 2016. godinu su javne potrebe u predškolskom odgoju, školstvu, kulturi, športu i socijalnoj skrbi.

Javne potrebe u području društvenih djelatnosti za koje se sredstva osiguravaju iz Proračuna Općine Gračac su djelatnosti i poslovi, programi, akcije i manifestacije od interesa za Općinu Gračac, a koje Općinsko vijeće po pojedinačnim programima utvrdi kao javnu potrebu.

* **Područje predškolskog i školskog odgoja**:

Sufinanciranje predškolskog odgoja na temelju financijskog plana i programa rada ustanove. Sufinanciranje posebnih programa u osnovnom obrazovanju u dijelu mogućnosti i interesa Općine Gračac.

* **Područje kulture**:

Financiranje redovite djelatnosti ustanove kulture kojoj je osnivač Općina Gračac, te sufinanciranje:

* književne, knjižnične, nakladničke, muzejske, galerijske djelatnosti (izložbe),
* zaštita i očuvanje kulturne baštine,
* kulturne suradnje,
* poticanje tradicije kulture i kulturno-umjetničkog amaterizma,
* kultura mladih,
* udruge i manifestacije i druge aktivnosti koje pridonose razvitku i promicanju kulturnog života.
* **Područje športa** :

Sufinanciranje programa športskih udruga, zajednice športskih saveza i drugih korisnika u športu, natjecanja, športske manifestacije i drugi programi od interesa i značaja za Općinu Gračac.

* **Područje socijalne skrbi:**

Sufinanciranje Crvenog križa, udruga građana i ostalih korisnika socijalne skrbi prema programu iz područja socijalne skrbi.

* **Područje drugih neprofitnih organizacija i vjerskih zajednica**:

Sufinanciranje programa neprofitnih organizacija, udruga u smislu Zakona o udrugama; humanitarna, nacionalna, strukovna, tehnička, zdravstvena, ekološka i dr. od interesa za Općinu Gračac.

Sufinanciranje programa vjerskih zajednica koje djeluju na području Općine Gračac sukladno važećem Zakonu o pravnom položaju vjerskih zajednica.

**II.**

Prijedloge programa mogu predlagati: udruge, ustanove, trgovačka društva i fizičke osobe koje obavljaju djelatnosti iz područja na koje se odnosi ovaj Poziv na području Općine Gračac.

Uz obrazložene prijedloge, predlagatelji trebaju za program obvezno dostaviti podatke na posebnoj prijavnici koju mogu dobiti u Jedinstvenom upravnom odjelu Općine Gračac ili na

službenoj web stranici Općine Gračac <http://www.gracac.hr>

Uz prijavnicu dostavlja se i slijedeća dokumentacija:

1. Izvještaj o radu i izvršenju programa rada udruge od 01.01.- 31.06.2015. uz procjenu izvršenja Plana do 31.12.2015.g.,
2. Poseban izvještaj o utrošenim sredstvima iz dobivenih sredstava Općine Gračac za 2014.g.
3. Izvještaj o radu udruge i završni račun za 2014.g
4. Zapisnik sa zadnje skupštine Udruge,
5. Broj članova udruge s područja Općine Gračac
6. Rješenje o registraciji udruge
7. Kopija Ugovora o korištenju prostora

Programe javnih potreba Općine Gračac donosi Općinsko vijeće Općine Gračac.

**III.**

Prijedloge programa, pripremljene u skladu sa sadržajem ovog poziva predlagači dostavljaju

na adresu:

**OPĆINA GRAČAC**

**JEDINSTVENI UPRAVNI ODJEL**

**Park sv. Jurja 1, 23440 Gračac**

Prijedlozi se mogu slati od dana objave Poziva do zaključno 20. listopada 2015. godine.

**IV.**

Prijedlozi s nepotpunim podacima, kao i oni koji nisu dostavljeni u navedenom roku neće biti

razmatrani ni uvršteni u Program javnih potreba u društvenim djelatnostima Općine Gračac

za 2016. godinu.

**PROČELNICA**

**JEDINSTVENOG UPRAVNOG ODJELA**

Anka Šulentić, dipl.ing.

**KLASA: 007-01/15-01/3**

**UR.BROJ: 2198/31-03-15-1**

Gračac, 05. listopada 2015.